"**Dan Dan**" (באנגלית: "**Bang Bang**"; ובעברית: "**בּוּם בּוּם**") הוא שיר שהוקלט על ידי הזמרת-יוצרת הטורקייה גולשן, מתוך אלבום האולפן התשיעי שלה, *Bangır Bangır* (2015). הוא יצא לאור ב-10 באוגוסט 2015, בהוצאת חברת התקליטים דואן מיוזיק קומפני, כסינגל השני מתוך האלבום. את השיר כתבה והלחינה גולשן להפקה של אוזן צ'ולקולו.

הווידאו קליפ הנלווה של "Dan Dan" זכה להצלחה ארצית בטורקיה. הוא צבר למעלה מ-155 מיליון צפיות והפך לאחד מהקליפים הטורקיים הנצפים ביותר בכל הזמנים. בתקופה בה יצא היה לאחד מהקליפים הטורקיים הבודדים שחצו את רף 100 מיליון הצפיות. עם זאת, נאסר לשידור באזורים שונים בטורקיה בטענה שהוא פרובוקטיבי ומיני.

השיר הגיע למקום השלישי בטורקיה טופ 20 והשני בטורקיה טופ 40.

רקע וכתיבה
----------

השיר נכתב והולחן על ידי גולשן והופק על ידי אוזן צ'ולקולו. הוא כולל ארבעה חלקים בסך הכול. בראשון מביניהם, שרה גולשן "די קר כאן, השמש לא זורחת / הוא לא מרים את הטלפון / אומר לי לחכות, לאן [את] ממהרת / הוא לא יכול לברוח, העיניים שלי לא יאבדו אותו". כלומר, היא מתארת מקום חשוך בו היא נמצאת, תוך שהיא מציגה את הסיבה שגורמת לה להרגיש כך. בהמשך לכך, היא שרה "או שתיקח אותי איתך מכאן / או שתנסה לשמוע אותי משם / אני הולך להתאבד / בום בום בום בום בום בום!". השורה גונתה בידי גורמים שונים בטורקיה בטענה שהיא מעודדת התאבדויות בקרב בני-נוער ומשפיעה לרעה על האוכלוסייה.

בהמשך, היא שרה "אני נשבעת, אני לא משקרת / אני צריכה אותך, אין צל של ספק / ברצון או בכוח" ומצהירה שאם אהובה לא ישוב לזרועותיה, היא תתאבד, כיוון שהיא חייבת אותו ברצון או בכוח ולא משנה לה איך. היא מסכמת את השיר בשלוש השורות "אני נשבעת, אני לא משקרת / אני צריכה אותך, אין צל של ספק / רק אם תוכל להבין את הרגשות שלי במצב הזה" ומייחלת לכך שהוא יצליח להבין אותה ואת רגשותיה השולטים בה ולא נותנים לה מנוח.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.

וידאו קליפ
----------

הווידאו קליפ הנלווה של "Dan Dan" הועלה לערוץ היוטיוב של netd müzik ב-10 באוגוסט 2015, ביום יציאתו כסינגל. הקליפ, שעלה לגולשן למעלה מ-150,000 דולרים, בוים על ידי קורי בירן בקליפורניה וצולם במשך חמש שעות. הדוגמן הנורווגי הלגה מלווה את גולשן לאורכו של הקליפ. גולשן מגלמת אישה שמחפשת את אהבתה, כשהיא לובשת בגד אדום צמוד. הוא נצפה בלמעלה מ-85 מיליון פעמים עד ספטמבר 2016, וכתוצאה מכך עלה למקום השלישי בטורקיה טופ 20. במצעד המקביל, טורקיה טופ 40 דורג הקליפ במקום השני ברשימת סוף השנה שפורסמה ב-2015.

נכון לאוגוסט 2023 עומד מונה הצפיות של הקליפ על למעלה מ-155 מיליון צפיות.

### מחלוקת

במרץ 2016, הסוכנות שמנטרת ומצנזרת שידורי רדיו וטלוויזיה בטורקיה, RTÜK, הגישה דיווח על הקליפ וחייבה את *Dream Türk*, *Kral Pop TV*, *Number One TV* ו-*PowerTürk TV* לחדול משידור הקליפ. בדיווח, הם ציינו כי הקליפ "מזיק פיזית, נפשית ומוסרית לילדים ובני-נוער", והופעתה של גולשן בבגד ים אדום צמוד, יחד עם הצגת גופה החשוף (לטענתם) ותנועותיה על המיטה, מזכירה נשים שמספקות מין לחברים שלהן בטלפון". גולשן הגיבה לאותו הדיווח ואמרה "מדובר במתקפה כבדה על כבוד האישה" והוסיפה בהמשך לכך שמדובר "אנלוגיה מכוערת באופן בלתי מתקבל על הדעת ועלבון כלפיה כיחידה".

במאי באותה השנה, *Dream Türk* שידרה את הקליפ בשנית ונקנסה בסכום בגובה 14,359 אלף לירות טורקיות.

מיקומי שיא
----------

| 
‏‏‏  **מצעדים ודירוגים (2015)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 3 |
| טורקיה טופ 40 | 2 |

| 
‏‏‏  **מצעדי סוף שנה (2015)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 2 |

| 
‏‏‏  **מצעדי סוף שנה (2016)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 37 |

| 
‏‏‏  **מצעדי סוף שנה (2016)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 116 |

| 
‏‏‏  **מצעדי סוף שנה (2017)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 210 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 10 באוגוסט 2015 | סטרימינג • הורדה דיגיטלית | DMC |  |

קישורים חיצוניים
----------------

* סרטון השיר "Dan Dan" באתר יוטיוב

הערות שוליים
------------

1. 1 2 3 4 5  *Gülşen – Dan Dan*, נבדק ב-2023-08-28
2. 1 2  Most Viewed Turkish YouTube Music Videos Of All Time - Most Popular YouTube Songs, chartex.com (באנגלית)
3. 1 2  Gülşen'den RTÜK'e isyan: Kadınlık onuruma saldırı, www.cumhuriyet.com.tr, ‏2016-03-29 (בטורקית)
4. 1 2 3  Gülşen'in 'Dan Dan' şarkısına ceza kesildi, www.hurriyet.com.tr, ‏2017-08-04 (בטורקית)
5. 1 2  , Twitter
6. ↑  Dan Dan by Gülşen from Turkey, Popnable.com (באנגלית)
7. 1 2 3  Gülşen - Dan Dan şarkı sözleri + İngilizce çevirisi, lyricstranslate.com (בטורקית)
8. ↑  *Dan Dan*, 2015-04-29, נבדק ב-2023-08-28
9. 1 2 3 4  *Gülşen - Dan Dan*, נבדק ב-2023-08-28
10. ↑  "Gülşen'in bu görüntüleri çok konuşulacak"
11. ↑  Top 40 Music Charts from Turkey (01/01/2015 - 31/12/2015), Popnable.com (באנגלית)
12. ↑  "Gülşen'den RTÜK'e isyan: Kadınlık onuruma saldırı"